Fis-sigħat bikrin tat-18 ta' Diċembru 2017, il-presidenza Estonjana laħqet qbil proviżorju mar-rappreżentanti tal-Parlament Ewropew dwar l-erba' proposti leġislattivi kollha tal- pakkett dwar l-iskart . L-ambaxxaturi għall-UE ser jingħataw tagħrif dwar l-eżitu fl-20 ta' Diċembru, iżda l-analiżi finali u l-approvazzjoni f'isem il-Kunsill huma ppjanati għall-ewwel tliet xhur tas-sena d-dieħla. Il-proposti leġislattivi dwar l-iskart li ntlaħaq qbil dwarhom jistabbilixxu miri vinkolanti għat-tnaqqis tal-iskart regoli aġġornati biex titnaqqas il-ġenerazzjoni tal-iskart, jiġi żgurat kontroll aħjar tal-ġestjoni tal-iskart, jiġi inkoraġġut l-użu mill-ġdid tal-prodotti u jittejjeb ir-riċiklaġġ fil-pajjiżi kollha tal-UE. Dawn il-miri u r-regoli l-ġodda ser jippromwovu ekonomija aktar ċirkolari . Ser jagħtu spinta wkoll lit-tkabbir u l-impjiegi, iħarsu l-ambjent tagħna, jinkoraġġixxu s-sostenibbiltà u jtejbu s-saħħa u l-benesseri tan-nies. Fl-UE, kważi terz tal-iskart muniċipali jintrema f'miżbla, filwaqt li sehem limitat mit-total jiġi rriċiklat. B'dan il-qbil, l-istati membri tal-UE qed jimpenjaw rwieħhom għal miri ċari tal-UE marbutin mal-użu mill-ġdid, ir-riċiklaġġ u r-rimi f'miżbla u regoli ċari tal-UE biex tittejjeb il-ġestjoni ta' flussi ta' skart differenti. Dan ser jgħin biex titħaffef it-tranżizzjoni tagħna lejn ekonomija ċirkolari u jitnaqqas kemm jista' jkun l-impatt tagħna fuq il-pjaneta. Nixtieq nirringrazzja sinċerament lill-presidenzi preċedenti tal-Kunsill, lill-Parlament u lill-Kummissjoni għad-dedikazzjoni tagħhom għal dan il-fajl. Nittama li l-istati membri issa jistgħu japprovaw dan il-kompromess ibbilanċjat sew u negozjat bir-reqqa. Siim Kiisler, Ministru għall-Ambjent tar-Repubblika tal-Estonja Il-qbil proviżorju ntlaħaq wara negozjati twal u iebsin mal-Parlament li ilhom għaddejjin minn Mejju 2017. Huwa jemenda s-sitt leġislazzjonijiet li ġejjin: Id-direttiva qafas dwar l-iskart (meqjusa bħala l-att leġislattiv umbrella tal-pakkett) Id-direttiva dwar l-iskart mill-imballaġġ Id-direttiva dwar il-miżbliet Id-direttivi dwar skart ta' tagħmir elettriku u elettroniku, dwar vetturi li m'għadhomx jintużaw; u dwar batteriji u akkumulaturi u skart ta' batteriji u ta' akkumulaturi L- tat-test maqbul tal-Kunsill jinkludu: definizzjonijiet aktar ċari tal-kunċetti ewlenin marbutin mal-iskart miri vinkolanti ġodda fil-livell tal-UE għat-tnaqqis tal-iskart li għandhom jintlaħqu sal-2025 u l-2030, u l-2035. Dawn il-miri jkopru s-sehem ta' riċiklaġġ ta' skart muniċipali u skart mill-imballaġġ (b'miri speċifiċi għal materjali differenti ta' imballaġġ), kif ukoll mira għall-iskart muniċipali li jintrema f'miżbla sal-2035. metodi u regoli aktar stretti biex jiġi kkalkulat il-progress li jsir lejn dawn il-miri rekwiżiti aktar stretti għall- ġbir separat tal-iskart , implimentazzjoni msaħħa tal- ġerarkija tal-iskart permezz ta' strumenti ekonomiċi u miżuri addizzjonali biex l-istati membri jipprevjenu l-ġenerazzjoni tal-iskart rekwiżiti minimi għall- iskemi ta' responsabbiltà estiża tal-produtturi . Il-produtturi f'dawn l-iskemi huma responsabbli għall-ġbir ta' prodotti użati, is-separazzjoni u t-trattament għar-riċiklaġġ tagħhom. Il-produtturi ser ikollhom iħallsu kontribuzzjoni finanzjarja għal dak il-għan ikkalkulata fuq il-bażi tal-ispejjeż tat-trattament. Kronoloġija u l-passi li jmiss Il-Kummissjoni Ewropea ppreżentat pakkett rivedut dwar l-ekonomija ċirkolari fit-3 ta' Diċembru 2015. Dan jikkonsisti f'erba' proposti leġislattivi dwar l-iskart ( il-pakkett dwar l-iskart Pjan ta' Azzjoni fl-għamla ta' Komunikazzjoni tal-Kummissjoni. pjan ta' azzjoni ġie diskuss waqt il-Kunsill Kompetittività fid-29 ta' Frar 2016 u l-Kunsill Ambjent fl-4 ta' Marzu 2016. Filwaqt li qies id-diskussjonijiet kemm minn perspettiva ekonomika kif ukoll minn dik ambjentali, il-Kunsill adotta konklużjonijiet dwar il-pjan fil-Kunsill Ambjent tal-20 ta' Ġunju 2016. Fid-19 ta' Mejju 2017, wara ħidma intensa u l-involviment ta' tliet Presidenzi tal-Kunsill (in-Netherlands, is-Slovakkja u Malta), l-ambaxxaturi għall-UE qablu dwar għall-pakkett dwar l-iskart li jwitti t-triq għal negozjati informali mal-Parlament Ewropew. Il-koleġislatur diġà kien adotta l-pożizzjoni tiegħu fl-14 ta' Marzu. L-ewwel trilogu sar fit-30 ta' Mejju u, minn dakinhar, saru ħames sessjonijiet oħrajn ta' negozjati. L-ambaxxaturi għall-UE ser jingħataw tagħrif fuq l-eżitu tal-aħħar trilogu fl- 20 ta' Diċembru . L-aħħar analiżi tat-test ser issir taħt il-presidenza Bulgara li jmiss bil-ħsieb li jiġi kkonfermat il-qbil. Wara l-approvazzjoni formali, il-leġislazzjoni l-ġdida tiġi ppreżentata lill-Parlament Ewropew għal vot fl-ewwel qari u lill-Kunsill għall-adozzjoni finali. Proposta tal-Kummissjoni (direttiva qafas dwar l-iskart) Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni (direttiva dwar il-miżbliet) Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni (direttiva dwar l-imballaġġ) Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni (skart ta' tagħmir elettriku u elettroniku) Din ir-riżorsa bħalissa hi disponibbli biss bil-lingwa jew il-lingwi li ġejjin: